Document ID: 31996R1875

KOMMISSIONENS FORORDNING (EF) Nr. 1875/96 af 27. september 1996 om ændring af forordning (EF) nr. 1466/95 om særbestemmelser for anvendelsen af eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og
ud fra følgende betragtninger:
I Kommissionens forordning (EF) nr. 1466/95 (3), senest ændret ved forordning (EF) nr. 1315/96 (4), er der fastsat særbestemmelser for anvendelsen af eksportrestitutioner for mælk og mejeriprodukter; i artikel 9a i nævnte forordning er det fastsat, at eksportlicenser for ost, der udføres til Amerikas Forenede Stater under det supplerende kontingent, som er en følge af aftalerne i forbindelse med Uruguay-rundens multilaterale handelsforhandlinger, kan udstedes efter en særlig procedure, der gør det muligt at udpege præferenceimportørerne i Amerikas Forenede Stater; erfaringen har vist, at det er nødvendigt at foretage visse tekniske ændringer for at sikre en korrekt anvendelse af denne procedure;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 1466/95 foretages følgende ændringer:
1) I artikel 9a, stk. 2, litra a) og b), ændres året »1995« til »1996«.
2) Artikel 9a, stk. 6, affattes således:
»6. Inden udgangen af det år, for hvilket de foreløbige licenser er udstedt, kan den pågældende erhvervsdrivende selv for delmængder ansøge om den endelige eksportlicens, der straks udstedes. Ansøgningen om endelig licens og selve licensen indeholder i rubrik 20 følgende oplysning:
»Udførsel til Amerikas Forenede Stater: artikel 9a i forordning (EF) nr. 1466/95.«
Uanset bestemmelserne i artikel 4 er de udstedte endelige licenser kun gyldige i det pågældende år.«
3) Artikel 11 affattes således:
»Artikel 11
Artikel 21 i forordning (EØF) nr. 3665/87 anvendes kun for licenser, der er udstedt i medfør af artikel 6, stk. 3, og artikel 9a«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes kun for de i artikel 9a i forordning (EF) nr. 1466/95 omhandlede licenser for udførsel fra den 1. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. september 1996.

Labels: 3
17